সবশেষ রোববার দিনগত রাত পৌনে দুইটার দিকে কক্সবাজারের দ্বীপ উপজেলা কুতুবদিয়ায় মোটরসাইকেল দুর্ঘটনায় দুইজন নিহত হয়েছে। উপজেলার দরবার রাস্তা মাথা এলাকায় এ ঘটনা ঘটে। নিহতরা হলো- উপজেলার উত্তর ধুরুং এলাকার গৌরাঙ্গ প্রকাশের ছেলে রঞ্জিত প্রকাশ লালু (৪৫) ও একই ইউনিয়নের নয়াপাড়া এলাকার শাহাব উদ্দিনের ছেলে মো. ফারুক (২০)। এসময় রাজীব চাকমা নামে গুরুতর আহত আরেক জনকে চট্টগ্রাম মেডিকেলে প্রেরণ করা হয়েছে। নিহতরা সবাই মুদি দোকানের কর্মচারী বলে জানিয়েছে পুলিশ।